G8
O Grùppo di eutto (G8) o l'è fæto da i eutto stati ciù ricchi do mondo. Insemme rapresentan o 65% de l' economia mondiâ[1]. A caratteristica prinçipâ do G8 a l'è a rotassion da prescidensa e a riunion annuâ ch'a se tegne inte 'na çittæ do stato prescidente, tra i cappi de stato di eutto paixi e diversci rappresentanti de l'economia e da politica mondiâ, comme o prescidente da Comunitæ Europea ò quello do Fondo Monetaïo Internaçionâ.
Purtroppo e riunioin do G8 son stæte de longo anche tiatro de scontri e violense, comme a Zena in to 2001 da e traggiche conseguense.
Stöia[modìfica | modìfica wikitèsto]
E riunioin do G8 han a lô origgine inta crixi econòmica do 1973 e a seguente recescion globâ. Questi avvenimenti han spunciòu i Stati Unïi a formâ o Library Group, unna squaddra de esperti d'economia americhen, europei e giapponeixi pe discùtte i problemi econòmici.
Into 1975 o prescidente da Fransa Valéry Giscard d'Estaing o l'ha invitòu i cappi de stato di sei paixi democratteghi ciù industrialisæ a un summit a Rambouillet e o l'ha proposto unna serie de riunioin regolæ. I parteçipanti se son missi d'acòrdio pe de riunioin annuæ e unna rotassion da prescidensa, formando coscì o Gruppo di Sei (G6):
A-a riunion seguente a-o grùppo vegne invitòu o Canada, e da quello momento o divegne o G7.
A Comunitæ Europea a parteçipa da-o 1977 quando a l'è stæta invitâ da-o Regno Unïo.[2].
Parteçipaçion da Rùscia e formaçion do G8[modìfica | modìfica wikitèsto]
Into 1991, doppo a cheita da Miâgia de Berlin e a fin da Guæra Freida, l'Union Sovietica, diventâ Ruscia, a l'inissia a incontrase co-o G7 a-a fin da riunion formâ. O grùppo o vegne coscì o G7 ciù 1 da-a riunion de Nappoli do 1994. Da-o 1997 a Rùscia a parteçipa regolarmente comme membro do G8, ma no a-e riunioin di ministri de finanse di sette paixi do G7 originâ, perchè a sò economia a no l'è fòrte assæ.
E Riunioìn do G8[modìfica | modìfica wikitèsto]
Riunioìn Futûe[modìfica | modìfica wikitèsto]
Nòtte[modìfica | modìfica wikitèsto]
- ↑ United Nations Development Programme
- ↑ EU and the G8 European Union. 2006-07-17
Atri progetti[modìfica | modìfica wikitèsto]
- Wikimedia Commons a contêgne di files in sce G8
deu_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn lij_Latn srd_Latn srd_Latn srd_Latn eng_Latn eng_Latn lij_Latn lij_Latn